21. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 63621/2/74 της 9/31 Μαΐου 1974 (ΦΕΚ Β΄ 572) Περί διαδικασίας διαπιστώσεως μεταφοράς υπεραρίθμων επιβατών. Έχοντες υπ’ όψει: Το άρθρ. 44 παρ. 5 του Ν.Δ. 187/1973 «περί Κώδικος Δημοσίου Ναυτικού Δικαίου, αποφασίζομεν: Καθορίζομεν ως κατωτέρω την τηρητέαν διαδικασίαν διαπιστώσεως μεταφοράς υπεραρίθμων επιβατών: 1.Εις τον λιμένα της αφετηρίας εκάστης δρομολογιακής γραμμής, έκαστον ενδιάμεσον λιμένα προσεγγίσεως, ως και τον τελικόν λιμένα αυτής, ο πλοίαρχος του εκτελούντος την δρομολογιακήν γραμμήν πλοίου υποχρεούται όπως εγκαθιστά, προ της ενάρξεως επιβιβάσεως ή αποβιβάσεως επιβατών, εις εκάστην κλίμακα επιβιβάσεως ή αποβιβάσεως αξιωματικόν του πλοίου, ως αντιπρόσωπον αυτού, όστις βοηθεί τον επί της κλίμακος εκπρόσωπον της Λιμενικής Αρχής εις την καταμέτρησιν των επιβιβαζομένων και αποβιβαζομένων επιβατών. 2.Εις τους λιμένας τους παρουσιάζοντας μεγάλην κίνησιν η επιβίβασις και η αποβίβασις ενεργείται εκ χωριστών κλιμάκων. 3.Περί του αριθμού των επιβιβασθέντων και αποβιβασθέντων, ο ενεργήσας την καταμέτρησιν εκπρόσωπος της Λιμενικής Αρχής παραδίδει εις τον προϊστάμενον αξιωματικόν του πλοίου ενυπόγραφον σημείωμα εμφαίνον τον αριθμόν των επιβιβασθέντων και αποβιβασθέντων, κεχωρισμένως προς ενημέρωσιν του πλοίαρχου. 4.Εν περιπτώσει διαπιστώσεως, εκ της κατά τα ανωτέρω καταμετρήσεως, αποβιβάσεως αριθμού επιβατών, μεγαλυτέρου του προβλεπομένου υπό του Πιστοποιητικού Ασφαλείας ή Πρωτοκόλλου Γενικής Επιθεωρήσεως επιβατηγού πλοίου, συντάσσεται Πρωτόκολλον Καταμετρήσεως, κατά το συνημμένον τη παρούση υπόδειγμα, υπογραφόμενον υπό του ή των ενεργησάντων την καταμέτρησιν και του παραστάντος αντιπροσώπου του πλοιάρχου. 5.Το Πρωτόκολλον Καταμετρήσεως παραδίδεται εις την Λιμενικήν Αρχήν, η οποία καλεί τον πλοίαρχον εις απολογίαν εντός τακτής προθεσμίας. Εάν η ταχθείσα προθεσμία παρέλθη άπρακτος ή η απολογία του πλοιάρχου κριθή ως μη ικανοποιητική, εκδίδεται απόφασις επιβολής προστίμου συμφώνως προς τας διατάξεις του άρθρ. 44 παρ. 3 του Ν.Δ. 187/73. 6.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως, αφ’ ης παύει ισχύουσα η υπ’ αριθ. 27582/698/ 28.3.68 Απόφασις ημών. Ακολουθεί υπόδειγμα Πρωτοκόλλου Καταμετρήσεως Επιβατών. (Αντί για τις σελ. 324,35(α)-324,49) Σελ. 324,35(β) Τεύχος 1166-Σελ. 69 Επιθεώρηση Πλοίων 19.Γ.ζ.19-21 